# &kleopatra; käsiraamat

Marc
Mutz

    marc@kdab.net

David
Faure
Arendaja
Steffen
Hansen

    &Steffen.Hansen.mail;

Arendaja
Matthias Kalle
Dalheimer
Arendaja
Jesper
Pedersen

    &Jesper.Pedersen.mail;

Arendaja
Daniel
Molkentin

    &Daniel.Molkentin.mail;

Arendaja
Marek
Laane

    bald@smail.ee

Tõlge eesti keelde
&GPLNotice;
2009-02-19
2.0.5

&kleopatra; aitab hallata X.509 ja OpenPGP sertifikaate.

KDE
Kapp
X509
LDAP
gpg
gpgsm

## Sissejuhatus

&kleopatra; on &kde; tööriist X.509 ja OpenPGP sertifikaatide haldamiseks &gpgsm; võtmekastis ja sertifikaatide tõmbamiseks LDAP serveritest.

&kleopatra; saab käivitada nii &kmail;i menüüst Tööriistad Sertifikaadihaldur kui ka käsurealt. &kleopatra; käivitatava faili nimi on ``kleopatra``.

Rakendus on nime saanud kuulsa Egiptuse naisvaarao Kleopatra järgi, kes elas Julius Caesari ajastul ja kel teatavasti olid Caesariga ka lähedased suhted.

Sellise nimevaliku taga seisab asjaolu, et programm on alguse saanud projektist Ägypten (Ägypten tähendab saksa keeles Egiptust).

## Põhifunktsioonid

### Kohaliku võtmekasti vaatamine

&kleopatra; põhifunktsioon on näidata ja võimaldada muuta kohaliku võtmekasti sisu. Võtmekast vastab põhimõtteliselt &gpg; võtmehoidjale, kuigi seda analoogiat ei peaks väga sõna-sõnalt võtma.

Peaaken jaguneb suureks, mitmest kaardist koosnevaks võtmete nimekirja alaks, menüüribaks, otsinguribaks akna ülaservas ja olekuribaks allservas.

Iga rida võtmete nimekirjas vastab ühele sertifikaadile, mida identifitseerib niinimetatud Subjekti &dn;. &dn; tähendab Distinguished Name ehk eesti keeles eraldusnimi. See hierarhiline identifikaator sarnaneb mõnevõrra failisüsteemides kasutatavale otsinguteele ning peab olema antud sertifikaadi korral globaalselt unikaalne.

Et (avalik) võti oleks kehtiv ja seeläbi kasutatav, peab selle olema allkirjastanud SK (sertifitseerimiskeskus). Sellist allkirja nimetatakse sertifikaadiks, kuid reeglina kasutatakse mõisteid sertifikaat ja (avalik) võti sünonüümidena. Nii talitame ka meie käesolevas käsiraamatus, kui me just otsesõnu neid ei erista.

Et SK-d oleksid kehtivad, peavad nad olema signeeritud teiste SK-de poolt. Selline ahel ei saa mõistagi olla lõputu ning tipptaseme SK (juur-SK) signeerib oma võtme ise (seda nimetataksegi omasignatuuriks). Seepärast tuleb juursertifikaatide kehtivus (tavaliselt nimetatakse seda usaldusväärsuseks) anda käsitsi, &eg; pärast sõrmejälje kontrollimist SK veebileheküljel. Tavaliselt teeb seda süsteemiadministraator või sertifikaate kasutava toote tarnija, kuid seda võib &gpgsm; käsurida pruukides teha ka kasutaja ise.

Kui soovid näha, millised sertifikaadid on juursertifikaadid, võid lülituda hierarhilisele võtmeloendi vaatele käsuga Vaade Hierarhiline võtmete nimekiri.

Iga sertifikaadi üksikasju saab vaadata sellel topeltklõpsu tehes või käsuga Vaade Sertifikaadi üksikasjad. Seejärel ilmub dialoog, mis näitab sertifikaadi põhiomadusi, sertifikaadiahelat (&ie; väljaandjate ahelat juur-SK-ni) ning kogu infot, mida taustaprogramm on suuteline sertifikaadist ammutama.

Kui oled muutnud võtmekasti &kleopatra;t kasutamata (&eg; &gpgsm; käsurealiidesega), saad vaadet värskendada käsuga F5 Vaade Näita uuesti.

### Sertifikaadi otsimine ja import

Enamasti saad sa uusi sertifikaate e-kirjade allkirjade ehtsust kontrollides, sest üldjuhul on sertifikaadid allkirja põimitud. Kui sul on aga vaja saata e-kiri kellelegi, kellega sa pole varem suhelnud, tuleb sul tõmmata sertifikaat LDAP kataloogist (seda võib &gpgsm; küll ka automaatselt teha) või hankida see failist. Samuti tuleb sul importida pärast SK-lt oma sertifikatsiooninõudele vastuse saamist enda sertifikaat.

Sertifikaadi otsimiseks LDAP kataloogis vali Fail Otsi sertifikaate serverist ja sisesta mingi tekst (&eg; isiku nimi, keda soovid sertifitseerida) dialoogi Võtmeserveri sertifikaadiotsing tekstireale ning klõpsa nupule Otsi. Tulemusi näeb võtmeloendis otsinguriba all, kus võib valida sertifikaadi ja seda uurida klõpsuga nupule Üksikasjad või alla laadida kohalikku võtmekasti klõpsuga nupule Impordi.

Otsitavaid LDAP servereid saab määrata &kleopatra; seadistustedialoogi Kataloogiteenuste kaardil.

Kui said sertifikaadi failina, proovi käsku Fail Impordi sertifikaadid... &gpgsm; peab selleks aru saama sertifikaadifaili vormingust, nii et vaata &gpgsm; manuaalist, millised vormingud on toetatud ja millised mitte.

Kui sa ei loo oma võtmepaari &gpgsm;-i kasutades, pead ka käsitsi importima nii avaliku kui salajase võtme SK-lt saadud PKCS#12 failist. Seda saab teha käsureal ``kleopatra `--import-certificate` `failinimi``` või &kleopatra; käsuga Fail Impordi sertifikaadid..., nagu see käib ka tavaliste sertifikaatide korral.

### Uue võtmepaari loomine

Menüükäsk Fail Uus sertifikaat... käivitab sertifikaadi loomise nõustaja. See aitab sul mõne sammuga valmis saada sertifikaadisoovi.

Kui oled nõustajas mingi sammuga ühele poole saanud, vajuta nupule Järgmine, et minna edasi järgmise sammu juurde (või nupule Tagasi, et vaadata kriitilise pilguga üle juba tehtu). Sertifikaadi loomise võib igal hetkel peatada, vajutades nupule Loobu.

Nõustaja esimesel lehel saab valida, millist tüüpi sertifikaat luua:

Isikliku OpenPGP võtmepaari loomine

  OpenPGP võtmepaarid luuakse kohalikult ning neid sertifitseerivad sinu sõbrad ja tuttavad. Keskne sertifitseerimiskeskus puudub, selle asemel loob iga üksikisik omaenda usaldusringi, sertifitseerides teiste kasutajate võtmepaare omaenda sertifikaadiga.

  Sisestada tuleb nimi, e-posti aadress ja soovi korral ka kommentaar.

Isikliku X.509 võtmepaari ja sertifikaadipäringu loomine

  X509 võtmepaarid luuakse kohalikult, aga sertifitseeritakse tsentraalselt sertifitseerimiskeskuse (SK) poolt. SK võib sertifitseerida teisi SK-sid, luues tsentraliseeritud ja hierarhilise usaldusahela.

  Järgmine samm nõustajas on sisestada sertifikaadi tarbeks enda andmed. Täitmist vajavad väljad on järgmised:

  - Üldnimi (CN):: sinu nimi;

  - E-posti aadress: sinu e-posti aadress. Kirjuta sinna kindlasti kehtiv aadress, sest sellele saadavad inimesed kirju, kui nad sinu sertifikaati kasutavad.

  - Asukoht (L): linn või asula, kus sa elad.

  - Allüksus (OU): organisatsiooni allüksus, kuhu sa kuulud. Näiteks "Raamatupidamine".

  - Organisatsioon (O): organisatsioon, mida sa esindad (näiteks firma, milles töötad).

  - Maakood (C): selle maa kahetäheline kood, kus sa elad. Näiteks "EE".

  Järgmine samm nõustajas on valik, kas salvestada sertifikaat faili või saata otse SK-le. Sertifikaadisoovi saatmiseks tuleb määrata failinimi või e- posti aadress.

### Võtmekasti haldus

Lisaks sertifikaatide näitamisele ja kontrollimisele, otsimisele ja importimisele ning uute sertifikaatide loomisele pakub &kleopatra; ka mõningaid harvemini tarvis minevaid võimalusi, mis aitavad hallata oma kohalikku võtmekasti.

Selliste võimaluste hulka kuuluvad sertifikaatide kustutamine kohalikust võtmekastist käsuga Del Sertifikaadid Kustuta ning CRL-ide käsitsitöötlus ( Tööriistad Uuenda CRL-e , Tööriistad Puhasta CRL vahemälu, Tööriistad CRL vahemälu).

## Menüükirjed

### Menüü Fail

&Ctrl;N Fail Uus sertifikaat...

  Loob uue võtmepaari (avalik ja privaat) ja võimaldab saata avaliku võtme signeerimiseks sertifitseerimiskeskusele (SK). Sealt saadetakse sertifikaat sulle tagasi või salvestatakse LDAP serveris, kust saad selle alla tõmmata, et siis oma e-kirju signeerida ja krüptida.

  Sellist tegutsemisviisi nimetatakse detsentraliseeritud võtmetekitamiseks, sest kõik võtmed loovad kasutajad ise. &kleopatra; (ja &gpgsm;) ei toeta otseselt tsentraliseeritud võtmetekitamist, kuid sa võid käsuga Fail Impordi sertifikaadid... importida avaliku/salajase võtmekimbu, mille said SK-lt PKCS#12 vormingus.

&Ctrl;I Fail Impordi sertifikaadid...

  Impordib sertifikaadid ja/või salajased võtmed failist kohalikku võtmekasti.

  Sertifikaadifaili vorming peab olema mõistetav taustaprogrammile &gpgsm;. Täpsemat infot vaata &gpgsm; manuaalist.

&Ctrl;E Fail Ekspordi sertifikaadid...

  Salvestab valitud sertifikaadid faili.

  See ekspordib ainult avaliku võtme isegi juhul, kui saada on salajane võti. Nii avaliku kui salajase võtme salvestamiseks faili kasuta käsku Fail Ekspordi salajane võti..., kuid arvesta, et see ei ole peaaegu kunagi hea mõte.

Fail Ekspordi salajane võti...

  Salvestab nii avaliku kui salajase võtme (PKCS#12) faili.

  Seda võimalust läheb haruharva vaja ja kui läheb, peaks ikkagi väga ettevaatlik olema. Salajase võtme migreerimiseks tuleb muu hulgas valida teisaldamiseks sobiv andmekandja ning viis, kuidas võtmeinfo vanalt masinalt turvaliselt kustutada.

&Ctrl;Q Fail Välju

  Sulgeb &kleopatra;.

### Menüü Vaade

F5 Vaade Näita uuesti

  Näitab uuesti valitud sertifikaate või uuendab sertifikaatide loendit.

  Kui mõni sertifikaat on valitud, uuendatakse ainult valitud sertifikaate.

  Kui näidatakse (kohaliku/võrgu)päringu tulemusi, korratakse päringut ning näidatakse uue päringu tulemusi.

  Kui päringut ei ole sooritatud, loetakse kogu võtmekasti sisu uuesti ja näidatakse seda.

  Seda on eriti mõtet kasutada siis, kui oled muutnud võtmekasti sisu &kleopatra;t kasutamata (&eg; &gpgsm; käsurealiideselt).

Esc Vaade Peata tegevus

  Peatab kõik ootel toimingud, &eg; otsingu või allalaadimise.

  Sõltuvalt kasutatavast serverist võib kaugotsingu katkestamine blokeerida &kleopatra; mitmeks sekundiks, mille kestel oodatakse taustaprogrammilt protseduuri lõpetamist. See on täiesti normaalne.

Vaade Sertifikaadi üksikasjad

  Näitab parajasti valitud sertifikaadi üksikasju.

  Seda käsku saab kasutada ka vahetult loendis oleval kirjel topeltklõpsu tehes.

Vaade Hierarhiline sertifikaatide nimekiri

  Lülitab hierarhilist ja ühetaolist vaaterežiimi.

  Hierarhilises režiimis korraldatakse sertifikaadid väljaandja ja subjekti suhete järgi, mis võimaldab ühe pilguga näha, millisesse sertifikaadihierarhiasse mingi sertifikaat kuulub, kuid sertifikaati ennast on esmapilgul raskem leida (kuigi selleks saab mõistagi kasutada otsinguriba).

  Ühetaolises režiimis näidatakse kõiki sertifikaate mittehierarhiliselt, tähestiku järgi järjestatuna. Nii on iga sertifikaati lihtne üles leida, kuid samas ei ole alati kohe selge, milline on selle juursertifikaat.

&Ctrl;. Vaade Ava kõik

  (Seda saab kasutada ainult siis, kui valitud on käsk Vaade Hierarhiline sertifikaatide nimekiri.)

  Avab kõik sertifikaadiloendi elemendid, &ie; muudab kõik elemendid nähtavaks.

  See on hierarhilise võtmeloendi vaikeolek.

  Iga elementi võib avada või sulgeda mõistagi ka käsitsi.

&Ctrl;, Vaade Sulge kõik

  (Seda saab kasutada ainult siis, kui valitud on käsk Vaade Hierarhiline sertifikaatide nimekiri.)

  Sulgeb kõik sertifikaadiloendid elemendid, &ie; peidab kõik, välja arvatud tipptaseme elemendid.

  Iga elementi võib avada või sulgeda mõistagi ka käsitsi.

### Menüü Sertifikaadid

Del Sertifikaadid Kustuta

  Kustutab valitud sertifikaadi(d) kohalikust võtmerõngast.

  Kasuta seda tarvitamata võtmete eemaldamiseks oma kohalikust võtmekastist. Siiski arvesta, et kuna sertifikaadid on tavaliselt lisatud signeeritud e-kirjadele, võib kirja kontrollimisel selle käsuga eemaldatud võti taas kohalikku võtmekasti sattuda. Seepärast on ilmselt parem seda käsku võimalikult vähe kasutada. Kui sertifikaadid silme eest kirjuks löövad, kasuta tasakaalu tagasisaamiseks otsinguriba või menüükäsku Vaade Hierarhiline võtmete nimekiri.

Sertifikaadid Tee sertifikaadi tõmmis

  Näitab &gpgsm; CRL puhvri üksikasjalikku sisu.

### Menüü Tööriistad

Tööriistad GnuPG logi näitaja...

  Käivitab &kwatchgnupg; ehk tööriista GnuPG rakenduse silumisväljundi näitamiseks. Kui allkirjastamine, krüptimine või kontrollimine arusaamatul põhjusel peatub, võib selle abil leida, mis on lahti.

Tööriistad Värskenda X.509 või OpenPGP sertifikaate

  X.509 või OpenPGP sertifikaatide värskendamine tähendab kõigi sertifikaatide ja CRL-ide allalaadimist kontrollimaks, kas neid ei ole vahepeal tühistatud.

  See võib seada tõsise koormuse alla nii sinu kui ka teiste inimeste võrguühenduse ning võtta aega isegi üle mitme tunni sõltuvalt sinu võrguühendusest ja kontrollitavate sertifikaatide arvust.

Tööriistad Puhasta CRL vahemälu

  Puhastab &gpgsm; CRL puhvri.

  Tõenäoliselt ei ole seda siiski kunagi vaja ette võtta. Selle asemel võib CRL puhvri uuendamise peale sundida kõiki sertifikaate ja käsku Tööriistad Uuenda CRL-e valides.

Tööriistad CRL vahemälu

  Näitab &gpgsm; CRL puhvri üksikasjalikku sisu.

Tööriistad GnuPG taustarakenduse seadistamine...

  Avab dialoogi, kus saab seadistada &gpgsm; ja muude taustaprogrammide kõiki omadusi.

  See dialoog luuakse dünaamiliselt utiliidi &gpgconf; väljundi põhjal ning võib vastavalt taustamoodulite uuenemisele oma kuju muuta.

### Menüü Seadistused

Seadistused Olekuriba näitamine

  Lülitab olekuriba näitamise sisse ja välja.

Seadistused Kiirklahvide seadistamine...

  Avab tavapärase &kde; kiirklahvide seadistustedialoogi, kus saab kõigile menüükirjetele kiirklahve omistada või neid muuta.

Seadistused&kleopatra; seadistamine...

  Avab &kleopatra; seadistustedialoogi.

  Lähemalt räägib sellest .

### Menüü Aken

Menüü Aken võimaldab hallata kaarte. Selle menüü abil saab kaarte ümber nimetada, lisada uusi kaarte, kloonida aktiivse kaardi, sulgeda aktiivse kaardi ning liigutada aktiivse kaardi vasakule või paremale.

Klõpsates &HPNga; kaardi sakile, avaneb kontekstimenüü, kus leiab samad toimingud.

### Menüü Abi

Menüü Abi sisaldab tavapärast &kde; abimenüüd.

&help.menu.documentation;

## Käsurea võtmete seletused

Siin on ära toodud ainult &kleopatra; spetsiifilised võtmed. Nagu &kde; rakendustes ikka, saab võtmete täieliku loendi käsuga ``kleopatra `--help```.

`--external`

  Ainult UI serveri käivitamine, peaaken peidetakse

`-p` `--openpgp`

  OpenPGP kasutamine järgmiseks toiminguks

`-c` `--cms`

  CMS-i (X.509, S/MIME) kasutamine järgmiseks toiminguks

`-i` `--import-certificate`

  Määrab faili või &URL; -i, kust importida sertifikaadid (või salajased võtmed).

  See on samane menüükäsuga Fail Impordi sertifikaadid...

`-e` `--encrypt`

  Failide krüptimine

`-s` `--sign`

  Failide allkirjastamine

`-E` `--encrypt-sign`

  Failide krüptimine ja/või allkirjastamine

`-d` `--decrypt`

  Failide lahtikrüptimine

`-V` `--verify`

  Faili/allkirja verifitseerimine

`-D` `--decrypt-verify`

  Failide lahtikrüptimine ja/või verifitseerimine

## &kleopatra; seadistamine

&kleopatra; seadistustedialoogi saab avada menüükäsuga Seadistused &kleopatra; seadistamine...

Järgnevalt kirjeldame dialoogi kõiki kaarte.

### Kataloogiteenuste seadistamine

Sellel kaardil saab määrata, milliseid LDAP servereid sertifikaate otsides kasutada. Määrata saab nende järjekorra, samuti mõningaid LDAP-iga seotud asjad dünaamilisest taustaprogrammi seadistustedialoogist, mille muidu avab menüükäsk Tööriistad GnuPG taustarakenduse seadistamine...

Uue serveri lisamiseks klõpsa nupule Uus. Ilmuvas dialoogis on võimalik anda serveri nimi, port (vaikimisi juba määratud LDAP vaikepordiks), Base &dn; (vahel nimetatakse seda otsingujuureks või otsingubaasiks) ning mõistagi ka kasutajanimi ja parool, kuigi kaht viimast läheb vaja ainult siis, kui server nõuab autentimist.

Serveri eemaldamiseks otsimisloendist vali server ja klõpsa nupule Kustuta.

LDAP aegumise, &ie; maksimaalse aja määramiseks, mille kestel taustaprogramm ootab serverilt vastust, kasuta vastavat välja LDAP aegumine (min:sek).

Kui mõnel serveritest on suur andmebaas, nii et isegi mõistlik otsing, nagu näiteks `Smith`, ületab võimalusega maksimaalne päringu vastuste arv määratu, siis võiks mainitud läve tõsta. Seda, kas oled piiranguni jõudnud või mitte, saab teada imelihtsalt - kui see otsingu ajal peaks juhtuma, ilmub dialoog, mis annab teada, et tulemusi on seetõttu kärbitud.

Mõned serverid võivad ka omalt poolt kehtestada päringu vastuste limiidi. Sellisel juhul ei anna limiidi suurendamine sinu poolt mõistagi mingit tulemust.

### Välimuse seadistamine

&kleopatra; võimaldab muuta (kontrollitud) võtmete välimuse loendivaates just selliseks, nagu sa tahad. Muuta on võimalik nii esiplaani (teksti) ja tausta värvi kui ka fonti.

Igale vasakul asuvale võtme kategooriale on omistatud värvid ja font, millega antud kategooriasse kuuluvaid võtmeid näidatakse. Kategoorialoend on ühtlasi siin määratud seadistuste eelvaatluseks. Administraator või tema õigustes isik võib kategooriad vabalt määrata ja/või muuta - vaata ().

Kategooria teksti (esiplaani) värvi muutmiseks vali loendis kategooria ja klõpsa nupule Määra teksti värv... Ilmub &kde; tavapärane värvi valimise dialoog, kus saad valida või luua uue värvi.

Taustavärvi valimine käib samamoodi, ainult et klõpsata tuleb nupule Määra taustavärv...

Fonti saab muuta kahel põhimõtteliselt erineval viisil:

1. Muutes standardset fonti, mida kasutatakse &kde; kõigis loendivaadetes.

2. Kasutades kohandatud fonti.

Esimese võimaluse eeliseks on see, et font järgib stiili, mille valid kogu &kde; jaoks. Teine võimalus annab aga sulle kasutatava fondi üle igakülgse kontrolli. Nii et valik on sinu.

Muudetud standardse fondi kasutamiseks vali loendis kategooria ning märgi või eemalda märge fondikastidest kaldkiri, rasvane ja/või läbikriipsutatud. Tulemust võid kohe näha kategoorialoendis.

Kohandatud fondi kasutamiseks klõpsa nupule Määra font... Ilmub tavapärane &kde; fondi valimise dialoog, kus saab valida uue fondi. Pane tähele, et ülaltoodud kastidega saab muuta ka kohandatud fondi välimust.

Kui soovid standardset fonti tagasi, klõpsa nupule Vaikevälimus.

### &dn; atribuutide järjekorra määramine

Kuigi &dn;-id on hierarhilised, ei ole üksikute komponentide (neid nimetatakse suhtelisteks ehk relatiivseteks &dn;-ideks (RDN või ka &dn; atribuudid). Seepärast on järjekord, milles atribuute näidatakse, isikliku eelistuse või firma reeglite otsustada, mistõttu &kleopatra; võimaldab seda ka muuta.

Siinsed seadistused rakenduvad mitte ainult &kleopatra;le, vaid kõigile &kleopatra; tehnoloogiat kasutavatele rakendustele. Käsiraamatu kirjutamise ajal olid neiks &kmail;, &aadressiraamat; ja mõistagi &kleopatra; ise.

Seadistustekaart koosneb kahest loendist, millest üks on teadaolevate atribuutide jaoks (Saadaolevad atribuudid), teises aga seisab praegune atribuutide järjekord.

Mõlemad nimekirjad koosnevad kirjetest, mis sisaldavad nii atribuudi lhivormi (&eg; CN) kui ka pikka vormi (Ühine nimi).

Saadaolevad atribuudid on alati tähestikulises järjekorras, Praegune atribuutide järjekord aga kajastab olemasolevat &dn; atribuutide järjekorda, kus esimesena toodud atribuuti ka esimesena näidatakse.

Näidatakse ainult atribuute, mida toob ära Praegune atribuutide järjekord, ülejäänud on vaikimisi peidetud.

Kui aga kohanäitaja _X_ (Kõik muud) seisab praeguste loendis, lisatakse kõik loendist puuduvad atribuudid (sõltumata sellest, kas nad on teada või mitte) _X_ asukohta nende algupärases suhtelises järjekorras.

Toome selgituseks näite:

Kui &dn; on

> O=&kde;, C=US, CN=Dave Devel, X-BAR=foo, OU=&kleopatra;, X-FOO=bar,

atribuutide vaikimisi järjekord CN, L, _X_, OU, O, C annab tulemuseks järgmiselt vormindatud &dn;:

> CN=Dave Devel, X-BAR=foo, X-FOO=bar, OU=&kleopatra;, O=&kde;, C=US

CN, L, OU, O, C aga

> CN=Dave Devel, OU=&kleopatra;, O=&kde;, C=US

Atribuudi lisamiseks näidatavate atribuutide loendisse vali see loendis Saadaolevad atribuudid ning klõpsa nupule Lisa praegusse atribuutide järjekorda.

Atribuudi eemaldamisks näidatavate atribuutide loendis vali see loendis Praegune atribuutide järjekord ja klõpsa nupule Eemalda praegusest atribuutide järjekorras.

Atribuudi liigutamiseks algusse/lõppu vali see loendis Praegune atribuutide järjekord ja klõpsa nupule Liiguta esimeseks (Liiguta viimaseks).

Atribuudi liigutamiseks ühe positsiooni võrra üles/alla vali see loendis Praegune atribuutide järjekord ja klõpsa nupule Liiguta üles (Liiguta alla).

## Administraatori juhised

Administraatori juhistes kirjeldame &kleopatra; kohandamise neid võimalusi, mida saab teha ainult konfiguratsioonifaile muutes, mitte aga graafiliselt, &GUI; abil.

Me eeldame, et lugeja tunneb &kde; rakenduste konfigureerimise tehnoloogiat, sealhulgas paigutust, asukohti failisüsteemis ja &kde; konfiguratsioonifailide kaskaadiseadmist ning KIOSKI raamistikku.

### Sertifikaadi loomise nõustaja kohandamine

&kleopatra; lubab kohandada välju, mida kasutajal on lubatud täita oma sertifikaadi loomisel.

Loo süsteemses failis `kleopatrarc` grupp `CertificateCreationWizard`. Kui soovid kohandada atribuutide järjekorda või lubada ainult teatud elementide näitamist, loo võti `DNAttributeOrder`. Argumendiks võivad olla `CN,SN,GN,L,T,OU,O,PC,C,SP,DC,BC,EMAIL`. Kui soovid täita väljad eelnevalt määratud väärtustega, pane vajalikud väärtsed kirja kujul atribuut=väärtus. Kui soovid, et atribuut oleks nõutav, lisa selle järele hüüumärk (nt. `CN!,L,OU,O!,C!,EMAIL!`, mis muide esineb ka vaikekonfiguratsioonis).

KIOSKi režiimi muutujate `$e` kasutamine lubab hankida väärtused keskkonnamuutujatest või konkreetsest skriptist või binaarfailist. Kui soovid lisaks keelata mõne välja muutmise, kasuta muutujat `$i`. Kui soovid keelata nupu Lisa minu aadress kasutamise, määra `ShowSetWhoAmI` väärtuseks 'väär' (false).

&kde; KIOSKi raamistiku iseloomu tõttu muudab muutmist vältiva lipu `$i` pruukimine kasutajal selle tühistamise võimatuks. Sellel on oma kindel mõte. Muutujaid `$i` ja `$e` saab kasutada mis tahes muu &kde; rakendustest tarvitatava võtmega.

Järgnev näide selgitab kohandamisvõimalusi:

    [CertificateCreationWizard]
    ;Keelab isiklike andmete kopeerimise aadressiraamatust, ei luba kohalikku tühistamist
    ShowSetWhoAmI[$i]=false

    ;määrab kasutaja nimeks $USER
    CN[$e]=$USER

    ;määrab firma nimeks "Minu firma", keelab muutmise
    OU[$i]=Minu firma

    ;määrab osakonna nime hankimise skripti väärtusest
    O[$ei]=$(lookup_dept_from_ip)

    ; määrab riigiks EE, kuid lubab kasutajal seda muuta
    C=EE

### Võtme kategooriate loomine ja muutmine

&kleopatra; võimaldab kasutajal seadistada võtme välimust, võttes aluseks võtme kategooriate kontseptsiooni. Võtme kategooriaid kasutatakse ka sertifikaatide nimekirja filtreerimiseks. Käesolevas osas kirjeldame, kuidas muuta olemasolevaid kategooriad ja kuidas lisada uusi.

Võtme kategooria tuvastamisel püüab &kleopatra; leida selle vastet võtmefiltrite jadas, mis on kindlaks määratud failis `libkleopatrarc`. Esimene leitud sobivus määrabki kategooria, tuginedes allpool selgitatavale spetsiifilisuse kontseptsioonile.

Võtmefiltrid on kindlaks määratud grupis `Key Filter #n`, kus n on arv alates `0`.

Ainsad kohustuslikud võtmed grupis `Key Filter #n` on `Name`, mis sisaldab kategooria nime kujul, nagu seda näitab seadistustedialoog, ja `id`, mida kasutatakse filtri viitena teistes seadistussektsioonides (näiteks `View #n`).

toob ära kõik võtmed, mis defineerivad kategooriasse kuuluvate võtmete näitamise omadusi ( &ie; nende võtmete, mida saab kohandada seadistustedialoogis) ning toob ära kõik võtmed, mis defineerivad kriteeriumid, millega filtrites võtmeid võrreldakse.

#### Võtmefiltri näitamise omadusi määravad konfiguratsioonivõtmed

Konfiguratsioonivõti | Tüüp | Kirjeldus
--- | --- | ---
`background-color` | värv | Kasutatav taustavärv. Kui puudub, on vaikeväärtuseks globaalselt loenditele määratud taustavärv.
`foreground-color` | värv | Kasutatav esiplaani värv. Kui puudub, on vaikeväärtuseks globaalselt loenditele määratud esiplaani värv.
`font` | font | Kasutatav kohandatud font. See skaleeritakse loenditele määratud suurusele, samuti rakendatakse kõiki määratud fondiatribuute (vaata allpool).
`font-bold` | tõeväärtus | Kui on `true` ja `font` on määramata, kasutatakse loendite vaikefonti rasvasel kujul (kui võimalik). Seda ignoreeritakse, kui `font` on määratud.
`font-italic` | tõeväärtus | Nagu `font-bold`, ainult et kaldkiri rasvase kirja asemel.
`font-strikeout` | tõeväärtus | Kui on `true`, tõmmatakse fondi keskelt joon läbi. Rakendatakse ka siis, kui `font` on määratud.
`icon` | tekst | Esimeses veerus näidatava ikooni nimi. Pole veel teostatud.

#### Võtmefiltri filtri kriteeriume määravad konfiguratsioonivõtmed

Konfiguratsioonivõti | Tüüp | Määramise korral filter sobib, kui...
--- | --- | ---
`is-revoked` | tõeväärtus | võti on tühistatud.
`match-context` | context Kontekst on loend järgmiste lubatud väärtustega: `appearance`, `filtering` ja `any`. | kontekst, milles antud filter vastab.
`is-expired` | tõeväärtus | võti on aegunud.
`is-disabled` | tõeväärtus | võti on keelatud (märgitud mittekasutatavaks) kasutaja poolt. Ignoreeritakse &smime; võtmete puhul.
`is-root-certificate` | tõeväärtus | võti on juursertifikaat. Ignoreeritakse OpenPGP võtmete puhul.
`can-encrypt` | tõeväärtus | võtit saab kasutada krüptimiseks.
`can-sign` | tõeväärtus | võtit saab kasutada krüptimiseks.
`can-certify` | tõeväärtus | võtit saab kasutada muude võtmete signeerimiseks (sertifitseerimiseks).
`can-authenticate` | tõeväärtus | võtit saab kasutada autentimiseks (&eg; TLS kliendi sertifikaadina).
`is-qualified` | tõeväärtus | võtit saab kasutada kvalifitseeritud allkirja loomiseks (nagu seda määratleb Saksamaa digitaalallkirja seadus).
`is-cardkey` | tõeväärtus | võtme sisu on salvestatud kiipkaardile, mitte arvutisse.
`has-secret-key` | tõeväärtus | saada on selle võtmepaari salajane võti.
`is-openpgp-key` | tõeväärtus | võti on OpenPGP võti (`true`) või &smime; võti (`false`).
`was-validated` | tõeväärtus | võti on tunnistatud kehtivaks.

`prefiks-ownertrust`

usaldusväärsus Usaldusväärsus on (järjekorrastatud) loend järgmiste võimalike väärtustega: `tundmatu`, `defineerimata`, `mitte kunagi`, `kesine`, `täielik`, `ülim`. Vaata lähemalt &gpg; ja &gpgsm; manuaale.

võtmel on täpselt (prefiks = `is`), pole üldse (prefiks = `is-not`), on vähemalt (prefiks = `is-at-least`) või on maksimaalselt (prefiks = `is-at-most`) konfiguratsioonivõtme väärtusega antud usaldusväärsus. Kui ühes grupis esineb enam kui üks `prefiks-ownertrust` võtit (erinevad prefiksid), on käitumine defineerimata.

`prefiks-validity` | usaldusväärsus | Sarnane võtmega `prefiks-ownertrust`, kuid omaniku usaldusväärsuse asemel kontrollitakse võtme usaldusväärsust.

Mõningaid huvitavamaid kriteeriume, näiteks `is-revoked` või `is-expired`, saab kasutada ainult kontrollitud võtmete puhul, mistõttu ka ainult kontrollitud võtmete korral kontrollitakse tühistamist ja aegumist, kuigi sa võid muidugi sellisest kontrollist ka loobuda.

Lisaks eespool loetletud seadistusvõtmetele võib võtmefiltril olla ka `id` ja `match-contexts`.

Filtri `id` abil, milleks vaikimisi on filtri seadistustegrupi nimi, kui midagi muud pole antud, võib viidata võtmefiltrile mujal seadistuses, &eg; &kleopatra; vaateseadistuses. `id` jääb &kleopatra; poolt interpreteeritamata, nii et selleks võib kasutada mis tahes stringi tingimusel, et see oleks unikaalne.

`match-contexts` piirab filtri tegevusvälja. Praegu on defineeritud kaks konteksti: `appearance` on kasutusel vaate värvi- ja fondiomaduste määramisel, `filtering` aga sertifikaadi valikuliseks kaasamiseks või välistamiseks vaates. `any` võimaldab arvestada kõiki defineeritud kontekste ja see ongi vaikeväärtus, kui `match-contexts` on andmata või mingit muud konteksti pole. See tagab, et ükski võtmefilter ei muutu surnuks, &ie; ei ole kontekstita, mida sellele rakendada.

Kirje vorming on kohatäitjate loend, mida eristavad mittesõna-märgid. Iga kohatäitja ette võib vajaduse korral lisada hüüumärgi (`!`), mis tähendab eitust. Kohatäitjad rakenduvad järjekorras kontekstide sisemisele nimekirjale, mis esialgu on tühi. Sellest saab kõige paremini aru näite varal: `any !appearance` on sama, mis `filtering`, ning `appearance !appearance` annab tulemuseks tühja kogu, nagu ka `!any`. Kuid kahe viimase asemele pannakse seesmiselt `any`, sest nad ei paku üldse mingit konteksti.

Üldiselt ei kontrollita vastavust kriteeriumidele, mida ei ole määratud (&ie; mille seadistuskirjet pole antud). Kui kriteerium on antud, seda ka kontrollitakse ja see peab vastama täielikult filtrile, et see tunnistatakse sobivaks, &ie; kriteeriumid on seotud loogilise tehtega JA (AND).

Igal filtril on oma spetsiifilisus, mida kasutatakse kõigi sobivate filtrite järjestamiseks. Spetsiifilisem filter asetseb vähem spetsiifilise ees. Kui kahel filtril on ühesugune spetsiifilisus, seisab eespool see, mis on eespool seadistustefailis. Filtri spetsiifilisus on seotud temas leiduvate kriteeriumide arvuga.

#### Võtmefiltrite näited

Kõigi aegunud, kuid mittetühistatud juursertifikaatide kontrollimiseks sobib selline võtmefilter:

    [Key Filter #n]
    Name=expired, but not revoked
    was-validated=true
    is-expired=true
    is-revoked=false
    is-root-certificate=true
    ; ( specificity 4 )

Kõigi keelatud OpenPGP võtmete kontrollimiseks (pole veel &kleopatra; poolt toetatud), mille usaldusväärsus on vähemalt kesine:

    [Key Filter #n]
    Name=disabled OpenPGP keys with marginal or better ownertrust
    is-openpgp=true
    is-disabled=true
    is-at-least-ownertrust=marginal
    ; ( specificity 3 )

## Autorid ja litsents

&kleopatra; autoriõigus 2002: &Steffen.Hansen;, &Matthias.Kalle.Dalheimer; ja &Jesper.Pedersen;, autoriõigus 2004: &Daniel.Molkentin;, autoriõigus 2004: Klarälvdalens Datakonsult AB

Dokumentatsiooni autoriõigus 2002: &Steffen.Hansen;, autoriõigus 2004: &Daniel.Molkentin;, autoriõigus 2004: Klarälvdalens Datakonsult AB

### Kaasautorid

- &Marc.Mutz; &Marc.Mutz.mail;

- &David.Faure; &David.Faure.mail;

- &Steffen.Hansen; hansen@kde.org

- &Matthias.Kalle.Dalheimer; &Matthias.Kalle.Dalheimer.mail;

- &Jesper.Pedersen; &Jesper.Pedersen.mail;

- &Daniel.Molkentin; &Daniel.Molkentin.mail;

Tõlge eesti keelde: Marek Laanebald@starman.ee

&underFDL; &underGPL;

&documentation.index;