# &palapeli; käsiraamat

Stefan
Majewsky

    majewsky@gmx.net

Marek
Laane

    bald@smail.ee

Tõlge eesti keelde
2009
Stefan Majewsky
2009-11-09
1.0

See on &kde; tehnoloogial põhineva puslemängu &palapeli; käsiraamat.

KDE
kdegames
mäng
pusle
pusle
palapeli

## Sissejuhatus

&palapeli; on ühele mängijale mõeldud pusle.

&palapeli; aken jaguneb kaheks alaks: puslekogu ja puslelaud. Käsiraamat kirjeldab allpool mõlemat ala.

## Puslekogu sirvimine

&palapeli; esmakordsel käivitamisel laaditakse sinu puslekogu mõningate juba &palapeli;ga kaasa tulnud vaikimisi pusledega. Klõps mõnel neist võimaldab kohe asuda valitud puslet kokku panema. See toimub puslelaual, mille kasutamist selgitab lähemalt järgmine osa.

Lisaks pusle valimisele saab puslekogus ette võtta järgmisi toiminguid:

- luua uusi puslesid kettal olevate piltide põhjal

- importida teiste loodud puslesid

- eksportida puslesid, et jagada neid oma sõprade ja kogu maailmaga

- kustutada puslesid, mida sa enam ei vaja

Järgnevalt kirjeldatakse, kuidas neid ülesandeid ette võtta tööriistariba nuppude abil.

### Tööriistariba tutvustus

Puslesid saab nimekirjast valida, kui vajutada korraga klahvi &Ctrl; ja hiire vasakut nuppu. Hiire vasaku või parema nupu vajutamine ilma klahvita &Ctrl; avab konkreetse pusle puslelaual.

Loo uus pusle

  Avab dialoogi, kus saab luua pusle oma kettal oleva pildi põhjal. Kontrolli, et sisestaksid pildi korrektsed metaandmed: sul tuleb määrata pildi autor (&eg; fotograaf või joonistaja) ning sealjuures tuleks kindlasti arvestada pildi autori õigustega.

  Samuti tuleb valida pusle tüüp. &palapeli; ei piira sind klassikaliste pusletükkidega, suvalised arendajad võivad vähese vaevaga lisada ka muid pusletüüpe. Iga pusletüüp võib pakkuda teatavaid lisaomadusi, näiteks tükkide arv.

Kustuta

  Kõik pusleloendis valitud pusled kustutatakse lõplikult sinu kogust.

  Seda toimingut ei saa tagasi võtta.

Impordi failist

  Kui oled hankinud &palapeli; puslefaili (seda eristab tavaliselt laiend `*.puzzle`), võid selle importida oma kohalikku kogusse. Puslefaile saab mängimiseks avada ka neil failihalduris klõpsates, kuid importimise korral on see pusle näha ka sinu kohalikus kogus ning sa võid turvaliselt kustutada allalaaditud puslefaili.

Ekspordi failina

  Sellega saab valitud pusled salvestada failina, et neid siis jagada sõpradele, avaldada veebis või ka lihtsalt teha oma kogust varukoopia.

## Mängimine puslelaual

Puslelaud (detail)

Mängu eesmärk on panna etteantud tükkidest kokku pilt.

Tükke võib vabalt liigutada, klõpsates neil ja neid lohistades. Kui asetad tüki selle naabertüki kõrvale, haakuvad nad automaatselt omavahel (1). Kui tükid on haakunud, ei saa neid enam lahutada. Erinevalt pärismaailmast ei saa kokku asetada tükke, mis tegelikult kokku ei kuulu.

Puslelaua all olev edenemisriba näitab sinu edenemist (2). &palapeli; salvestab sinu edenemise automaatselt iga käigu järel, mistõttu enamasti ei ole vaja muret tunda salvestamise pärast.

Hiirerattaga või all paremal asuva liuguriga (3) saab puslelauda suurendada või vähendada. Puslelaua vabal alal hiire vasaku nupuga klõpsates ja lohistades saab puslelauda liigutada. Sama on võimalik hiire parema nupuga, kusjuures viimane toimib isegi siis, kui hiirekursor asetseb mõne pusletüki kohal.

Tükke saab liigutada vaid puslelaual. Seda näitab taustast eristuv heledam ristkülikukujuline ala. Kui liigutad tüki mänguala piirde (4) vastu, laiendadatakse seda automaatselt, et sul oleks rohkem ruumi tükkidega majandada. Seda võib muuta ka ala servadele klõpsates ja neid lohistades (hiirekursor omandab sel juhul kahe otsaga noole kuju).

Pusleala võib lukustada pisikese nupuga (5) edenemisribast paremal. Vari (4) pusleala ümber tumeneb ning tükid jäävad nüüd liigutamisel piirde äärde lihtsalt seisma ega liigu enam edasi.

### Tööriistariba tutvustus

Alusta puslet uuesti

  Tühistab pusle salvestatud edenemise.

## Liidese tutvustus

&palapeli; kaks ala, puslekogu ja puslelaud, on põimitud menüüribale kaartidena. Mängul on ka kaks menüüd standardsete toimingutega, mida allpool kirjeldatakse.

### Menüü Seadistused

Seadistused Puslelaua olekuriba näitamine

  Lülitab puslelaua all oleva edenemisriba ja nuppude näitamise sisse või välja. See ei muuda midagi puslekogu puhul.

Seadistused Kiirklahvide seadistamine...

  Avab dialoogi, kus saab seadistada &palapeli; kiirklahve

Seadistused &palapeli; seadistamine...

  Avab mängu seadistustedialoogi. Täpsemalt kõneleb sellest osa Mängu seadistamine.

### Menüü Abi

&help.menu.documentation;

## Mängu seadistamine

Seadistustedialoogi saab avada menüükäsuga Seadistused&palapeli; seadistamine...

Taust

  Võimaldab valida puslelauale mõne muu taustatekstuuri.

Haarde täpsus

  Võimaldab valida, kui lähedal peavad naabertükid teineteisele asuma, enne kui nad haakuvad. Kui liigutad liugurit paremale, haakuvad tükid isegi siis, kui nad ei ole väga lähedal. See muudab mängu veidi lihtsamaks.

Lohistamine hiire vasaku nupuga liigutab vaadet

  Puslelauda saab liigutada, kui klõpsata sellel hiire parema nupuga ja lohistada. See valik tasub sisse lülitada, kui soovid puslelauda liigutada ka hiire vasaku nupuga klõpsates ja lohistades. Pane tähele, et hiire vasak nupp toimib ainult siis, kui kursor asetseb puslelaua tausta kohal. Kui kursori all on mõni pusletükk, põhjustab klõpsamine hiire vasaku nupuga ja lohistamine selle tüki liigutamist.

## Autorid ja litsents

&palapeli; püüab pakkuda sinu töölaual sulaselget rõõmu ja nuputamislusti puslede kokkupanemisega.

Ideega alustas Bernhard Schiffner koos Stefan Majewskyga, kes on praegu &palapeli; juhtiv arendaja.

Dokumentatsiooni autoriõigus 2009: Stefan Majewsky.

Tõlge eesti keelde: Marek Laane bald@smail.ee

&underFDL; &underGPL;

## Paigaldamine

&install.intro.documentation;

### Kompileerimine ja paigaldamine

&install.compile.documentation;
&documentation.index;