# Süsteemi seadistuste käsiraamat

&Richard.Johnson; &Richard.Johnson.mail;
Marek
Laane

    bald@smail.ee

Tõlge eesti keelde
2007
&Richard.Johnson;
&FDLNotice;
2009-05-13
1.01.00

See käsiraamat kirjeldab &kde; süsteemi seadistamise ja haldamise keskust.

KDE
Süsteem
Seadistused
seadistamine
haldus
seadistus
haldamine

## Sissejuhatus

&kde; &systemsettings; võimaldavad kasutajale kõigi &kde; seadistuste keskse ja mugava seadistamise.

&systemsettings; koosnevad mitmest moodulist. Iga moodul on omaette rakendus, kuid &kde; &systemsettings; koondavad kõik need rakendused mugavalt ühte kohta.

Kõiki &systemsettings; mooduleid saab käivitada ka omaette.

Täpsemalt kõneleb sellest osa Üksikute Süsteemi seadistuste moodulite käivitamine.

&systemsettings; jagavad kõik seadistusmoodulid kahte põhikategooriasse:

- Üldine

- Muu

Moodulid, millest &systemsettings; koosnevad, jagunevad ühte mainitud kategooriasse, mis lubab õige mooduli hõlpsalt tuvastada.

## Süsteemi seadistuste kasutamine

Selles osas leiavad tutvustamist &systemsettings; ise. Konkreetsete moodulite kohta vaata lähemalt osa Süsteemi seadistuste moodulid.

### Süsteemi seadistuste käivitamine

&kde; &systemsettings; saab käivitada kolmel viisil:

1. Valides K-nupp Rakendused Süsteemi seadistused.

2. Vajutades &Alt;F2. See avab &krunner;i dialoogi. Kirjuta sinna `systemsettings` ja vajuta &Enter;.

3. Kirjutades `systemsettings &` mis tahes käsureale.

Kõik kolm viisi on võrdväärsed ning annavad ühesuguse tulemuse.

### &kde; Süsteemi seadistuste aken

Kui &systemsettings; käivituvad, ilmub aken, mis jaguneb kolmeks osaks.

Ülal asub tööriistariba. See võimaldab kasutajal minna moodulist tagasi põhivaatesse või otsida midagi kõigist moodulitest. Samuti on seal ikoon Abi ning ikoon Seadista, mis lubab muuta vaateseadistusi.

Tööriistariba all on kaks sakki nimetustega Üldine ja Muu.

Sakkide all paikneb Süsteemi seadistuste moodulite ikoonivaade. Kui jätad hiire mõne ikooni kohale seisma, ilmub vaikimisi kohtspikker, mis selgitab antud mooduli ülesannet.

### Süsteemi seadistuste kaart Üldine

Kaardil Üldine leiab moodulid, mis võimaldavad muuta tüüpilisi &kde; seadistusi. Sektsioon jaguneb järgmisteks osadeks:

Välimus

  See hõlmab seadistusi, mis määravad &kde; üldise välimuse: välimus, töölaud, märguanded, akende käitumine.

Isiklik

  See hõlmab kasutajaga seotud seadistusi: personaalne info, hõlbustus, vaikimisi rakendused, keele ja lokaadi seadistused.

Võrk

  See hõlmab võrgu ja jagamisega seotud seadistusi.

Arvuti haldamine

  See hõlmab levinumaid süsteemi haldamise seaddistusi: kuupäev ja kellaaeg, monitor, fontid, juhtpult, klaviatuur ja hiir, samuti helisüsteem.

### Süsteemi seadistuste kaart Muu

Kaardil Muu leiab moodulid, mis lubavad &kde;-d põhjalikumalt seadistada. See sektsioon jaguneb järgmisteks osadeks:

Muud kasutaja seadistused

  See hõlmab kasutajaga seotud põhjalikumaid süsteemi seadistusi: digikaamerad, failiseosed, sisestustoimingud, ressursid, teenused, seansid, riistvara.

Süsteem

  See hõlmab mõningaid spetsiifilisi süsteemi seadistusi, näiteks sisselogimishalduri seadistused.

### &kde; Süsteemi seadistuste töö lõpetamine

&systemsettings; saab sulgeda kahel viisil:

1. Vajutades &Ctrl;Q.

2. Klõpsates akna ülemises parempoolses nurgas asuvale nupule Sulge.

### Süsteemi seadistuste seadistamine

Tööriistariba ikoon Seadista võimaldab muuta Süsteemi seadistuste teatavaid parameetreid. Näiteks saab ikoonivaate (vaikimisi vaade) asemel valida klassikalise puuvaate.

Samuti võib välja lülitada üksikasjalike kohtspikrite näitamise, eemaldades märke valiku Üksikasjalike kohtspikrite näitamine eest. Sel juhul näeb ainult tavalisi kohtspikreid.

### Üksikute Süsteemi seadistuste moodulite käivitamine

Üksikuid mooduleid saab käivitada ka siis, kui &systemsettings; ei tööta, kasutades käsureal käsku `kcmshell4`. Kirjuta `kcmshell4 --list` ja näed kõiki saadaolevaid &kde; Süsteemi seadistuste mooduleid.

## &kde; &systemsettings; moodulid

Et kõik oleks võimalikult lihtne, on &kde; &systemsettings; jaganud valikud kategooriatesse Üldine ja Muu. Peaaknas on iga kategooria all teatud hulk ikoone, mis on jagatud alamkategooriatesse. Iga ikoon tähistab moodulit. Mooduli ikoonil klõpsates näeb peaaknas antud mooduli valikuid.

Igal moodulil on mõned või kõik järgmistest nuppudest:

Abi

  See nupp pakub abi konkreetse mooduli kohta. Sellele klõpsates avatakse uues aknas &khelpcenter; vastava mooduli kohta käiva teabega.

Vaikeväärtused

  Sellele nupule klõpsates taastatakse antud mooduli vaikeväärtused. Valikute salvestamiseks tuleb klõpsata nupule Rakenda.

Lähtesta

  See nupp "lähtestab" mooduli varem kehtinud seadistustele.

Rakenda

  Klõps sellel nupul salvestab kõik tehtud muudatused ning &kde; hakkab neid kasutama. Kui oled midagi muutnud, siis põhjustab vajutus nupule Rakenda selle kohese kasutuselevõtmise.

Enne teise moodulisse liikumist tuleb muudatuste salvestamiseks klõpsata nupule "Lähtesta" või "Rakenda".

Kui proovid teise moodulisse liikuda ilma valikuid salvestamata või lähtestamata, küsitakse sinu käest, kas soovid muudatused salvestada või need unustada.

## Autorid ja litsents

&systemsettings;

Rakenduse autoriõigus 2007: Benjamin C. Meyer.

Kaasautorid:

- Will Stephenson wstepheson@kde.org

- Michael D. Stemle, Jr. manchicken@notsosoft.net

- Matthias Kretz kretz@kde.org

- &Daniel.Molkentin; &Daniel.Molkentin.mail;

- &Matthias.Elter; &Matthias.Elter.mail;

- Frans Englich englich@kde.org

- Michael Jansen kde@michael-jansen.biz

Dokumentatsiooni autoriõigus © 2008: &Richard.Johnson; &Richard.Johnson.mail;

Tõlge eesti keelde: Marek Laane bald@smail.ee

&underFDL; &underGPL;

&documentation.index;